Shahadan maka sunggoh pun hal mĕrika'itu sakalian mĕnaroh dĕngki dan hasad, aka tiada-lah aku indahkan, sĕpĕrti umpamaan Malayu, " Jikalau bĕbĕrapa banyak pun anjing mĕnyalak bukit, boleh-kah runtoh?" dan lagi, "Jikalau sa-pohon kayu banyak akar-nya lagi tegoh, apa-kah di-takutkan ribut?" Kalakian sa-tĕlah ĕnam tujoh tahun lama-nya aku dalam pĕkĕrjaan tuan-tuan itu, maka banyak-lah paham-ku bĕrtambahtambah, maka bĕbĕrapa-bĕrapa banyak kitab-kitab Inggĕris itu yang tĕlah ku salinkan dalam bahasa Malayu, dan lain pula ada bĕbĕrapa kitab-kitab dari-pada karangan tuan-tuan itu yang ku baiki ada-nya.